CELEX: 22011D0086
Language: sk
Date: 2011-07-01 00:00:00
Title: Rozhodnutie Spoločného výboru EHP č. 86/2011 z  1. júla 2011 , ktorým sa mení a dopĺňa príloha XX (Životné prostredie) k Dohode o EHP

6.10.2011   
            
            
               SK
            
            
               Úradný vestník Európskej únie
            
            
               L 262/58
            
         ROZHODNUTIE SPOLOČNÉHO VÝBORU EHP
   č. 86/2011
   z 1. júla 2011,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 57/2011 z 20. mája 2011 (1).
            
         
               (2)
            
            
               Nariadenie Komisie (ES) č. 748/2009 z 5. augusta 2009 o zozname prevádzkovateľov lietadiel, ktorí vykonávali činnosť leteckej dopravy uvedenú v prílohe I k smernici 2003/87/ES k 1. januáru 2006 alebo po tomto dátume, v ktorom sa každému prevádzkovateľovi lietadiel určuje riadiaci členský štát (2), sa má začleniť do dohody.
            
         
               (3)
            
            
               Nariadenie Komisie (EÚ) č. 394/2011 z 20. apríla 2011, ktorým sa mení a dopĺňa nariadenie (ES) č. 748/2009 o zozname prevádzkovateľov lietadiel, ktorí vykonávali činnosť leteckej dopravy uvedenú v prílohe I k smernici Európskeho parlamentu a Rady 2003/87/ES k 1. januáru 2006 alebo po tomto dátume, v ktorom sa každému prevádzkovateľovi lietadiel určuje riadiaci členský štát, pokiaľ ide o rozšírenie systému obchodovania s emisiami v Únii na krajiny EHP – EZVO (3), sa má začleniť do dohody,
            
         PRIJAL TOTO ROZHODNUTIE:
   Článok 1
   Za bod 21ar (smernica Európskeho parlamentu a Rady 2001/81/ES) prílohy XX k dohode sa vkladá tento bod:
   
               „21as.
            
            
               
                  32009 R 0748: nariadenie Komisie (ES) č. 748/2009 z 5. augusta 2009 o zozname prevádzkovateľov lietadiel, ktorí vykonávali činnosť leteckej dopravy uvedenú v prílohe I k smernici 2003/87/ES k 1. januáru 2006 alebo po tomto dátume, v ktorom sa každému prevádzkovateľovi lietadiel určuje riadiaci členský štát (Ú. v. EÚ L 219, 22.8.2009, s. 1), zmenené a doplnené týmto právnym predpisom:
               
                           —
                        
                        
                           
                              32011 R 0394: nariadenie Komisie (EÚ) č. 394/2011 z 20. apríla 2011 (Ú. v. EÚ L 107, 27.4.2011, s. 1).“
                        
                     
         Článok 2
   Znenie nariadenia (ES) č. 748/2009 a nariadenia (EÚ) č. 394/2011 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. júla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. júla 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 196, 28.7.2011, s. 39.
   
      (2)  Ú. v. EÚ L 219, 22.8.2009, s. 1.
   
      (3)  Ú. v. EÚ L 107, 27.4.2011, s. 1.
   
      (4)  Ústavné požiadavky neboli oznámené.